Vi var i Lisboa ifm en konferanse som var på Expo-området like ved leiligheten, så for oss var beliggenheten perfekt. Det er en del restauranter rundt Expo-området, men hvis du skal oppleve Lisboa på sitt beste er det greit å ta turen ned til sentrum. Det tar ca 30-40 min med banen (og det tar ca 15 min å gå til banen).

Leiligheten er kort vei fra flyplassen, ca 10 min med taxi. Ricardo var behjelpelig med å hjelpe sjåføren å finne frem, og han møtte oss når vi kom frem. Vi fikk nøklene og han forklarte litt om fasilitetene og området i nærheten. Han kjørte oss også til en restaurant som var åpen, da vi kom ganske sent. Utover dette hadde vi ikke så mye med Ricardo å gjøre, da vi var opptatt med konferansen.

Leiligheten i seg selv er fin, med de fasiliteter du forventer; soverom, stue, kjøkken, og bad. Litt nøytral innredning, type IKEA-stil, som er helt greit for det behovet vi hadde (et sted å slappe av mellom øktene med konferanse og nettverking). Det er TV og gode muligheter for å tilberede mat.

Alt i alt er vi veldig fornøyd med leiligheten.